Еўрарадыё: Вы кажыце пра большыя перспектывы на “Інтэры”, але можа прычына пераходу банальная – ў большым заробку? Сяргей Дарафееў: Калі я атрымаў прапанову ад канала “Інтэр”, кіраўніцтва “5 канала” прапанавала мне неверагодна выгодныя ўмовы - і фінансы, і кар’ерныя перспектывы. Таму казаць, што Дарафеева перакупілі, не правільна. Калі б я правёў крыху інакш эфір 19 снежня 2010 года на канале АНТ, то атрымаў бы сур’ёзныя дывідэнды. Я гэтага не зрабіў. Гэта мой адказ на пытанне: “Ці прадаецца Дарафееў?”